Tot siens, gebarste hakke! - Goeie Huishouding
Tuis » Tot siens, gebarste hakke!
Tot siens, gebarste hakke!
Gebarste hakke? Ons help jou om jou beste voetjie voor te sit
Ons voete werk baie hard en kry ons daagliks van punt A na punt B, maar baie van ons versorg nie ons voete behoorlik nie en sit gevolglik met seer en gebarste hakke. Dit word gewoonlik vererger deur die verandering van die seisoene of wanneer jy oop skoene dra of kaalvoet loop, wat jou voete aan die elemente en omgewing blootstel.
Lees: 3 wenke vir gesonde voete
Gebarste hakke lyk nie net onooglik nie, maar kan ook tot pyn en infeksie lei. Volg hierdie raad om jou voete tiptop te laat lyk én voel:
Vul 'n kom of 'n voetspa met water en laat jou voete lekker lank daarin week om dit sag en skoon te kry. Dit sal daardie harde vel op jou hakke versag sodat jy dit makliker kan behandel. Gebruik 'n weekmiddel vir voete soos The Body Shop Peppermint Reviving Foot Soak om moeë voete te help vertroetel en te verkwik.
The Body Shop Peppermint Reviving Foot Soak, R120
Wanneer jou voete skoon en die vel sag is, gebruik 'n puimsteen of voetvyl, soos die Basics Pumice Stone, om dooie vel te verwyder. Skuur die probleemdele – jou hakke, die bal van jou voete en die kante van jou groottone – stadig in sirkelbewegings terwyl jy liggies op jou vel druk.
Basics Pumice Stone, R24,95
Lees: 5 feite wat 'n voetheelkundige wil hê jy oor voetswamme moet weet
Nadat jy die harde en dooie vel verwyder het, wend 'n ryk room soos Oh So Heavenly Foot Spa Marine Minerals Foot Works Foot Cream aan. Dit sal jou voete lekker bevogtig. Dis die beste om dit net voor slaaptyd te doen sodat die room behoorlik kan intrek.
Oh So Heavenly Foot Spa Marine Minerals Foot Works Foot Cream, R22,95
Gebruik 'n afskilferaar
Oppas om jou voete te gereeld te skuur; dit kan jou vel beskadig. Gebruik gerus 'n voetafskilferaar, soos die Skin Republic Foot Peel, tussendeur skropsessies. Dit verwyder die boonste laag velselle om daardie sagte, soepel vel te ontbloot. Dit bevat boonop vitamiene wat goed is vir die algehele gesondheid van jou voete. Waarvoor wag jy? Dis tyd om daardie trappers 'n bietjie te vertroetel!